
                                                                                      Nr. ____ din _____ 2026
RAPORT DE SPECIALITATE

la proiectul de hotărâre pentru modificarea Anexei la Hotărârea nr. 132 
din 30 octombrie 2025 privind înființarea serviciului social ,,Centru de zi de recuperare pentru copiicu dizabilități” Câmpulung Moldovenesc, în cadrul Direcției de asistență socială din aparatul de specialitate al primarului municipiului Câmpulung Moldovenesc

Proiectul de hotărâre prezentat spre dezbatere și aprobare Consiliului Local are ca obiect actualizarea Regulamentului de organizare și funcționare al serviciului social „Centrul de zi de recuperare pentru copii cu dizabilități, Câmpulung Moldovenesc”, serviciu social fără personalitate juridică, organizat în cadrul Direcției de Asistență Socială din aparatul de specialitate al Primarului Municipiului Câmpulung Moldovenesc.
Ca urmare a intrării în vigoare a Hotărârii Guvernului nr. 268/2026 privind aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, este necesară actualizarea Regulamentului de organizare și funcționare al centrului, în concordanță cu noul cadru normativ.

Actualizarea regulamentului urmărește asigurarea unei organizări și funcționări corespunzătoare a serviciului social și respectarea cerințelor legale și a standardelor minime de calitate aplicabile.

Față de cele prezentate, apreciem că proiectul de hotărâre privind aprobarea Regulamentului de organizare și funcționare al serviciului social „Centrul de zi de recuperare pentru copii cu dizabilități, Câmpulung Moldovenesc” este oportun și necesar.            

